b'\n_START_ARTICLE_\nAnton Neffat\n_START_SECTION_\n\xc5\xbdivljenje\n_START_PARAGRAPH_\nGlasbo je \xc5\xa1tudiral v Gorici in od 1912 do 1914 na Dunaju. V ljubljanski Operi je pri\xc4\x8del z delom v sezoni 1921/1922 in tam ostal do konca druge svetovne vojne. V Ljubljani je deloval \xc5\xa1e kot dirigent Akademskega pevskega zbora in kot korepetitor v operni \xc5\xa1oli. Bil je zelo zaposlen - tako je v sezoni 1930/1931 dirigiral kar 15 razli\xc4\x8dnih opernih in operetnih predstav._NEWLINE_Leta 1946 je od\xc5\xa1el v Maribor, kjer je pomagal z veliko mero entuziazma in ljubezni obnoviti mariborsko Opero. Postal je tudi njen prvi direktor in dirigent. Prve predstave pod njegovo taktirko so pomenile lep umetni\xc5\xa1ki uspeh in zato so mu leta 1949 podelili Pre\xc5\xa1ernovo nagrado._NEWLINE_Ukvarjal se je tudi s komponiranjem in publicistiko.'